MAH LE HMUH NING CIO IN MU, NUG NIH HIHI KHAM A HAU – The Chinlung Post\nMAH LE HMUH NING CIO IN MU, NUG NIH HIHI KHAM A HAU\nJune 13, 2021 admin Knowledge 0\nSuiawr Khuplian. Mah ruah ning cio aw: Kan ram revolution tlam tlin khawh nak ding in ,PDF, Tlang cung hriamtlai pawl, CDM le Mipi cawlcangh ning le organising a tha thawkhat ko cang. NUG nih International expression atam khawh nak ding in a campaign nak lam atluang thluah mah fawn ko,a tang rihmi lam dawn tu bik cu..\nTuluk influencing hi kham a hau ,tulum le Russia hi media lawng si loin minung hrim hrim I thlah in tlerh a hau,lem zong ahau,chawnh that zong aherh, Min Aung Hlaing diklo ning hi a kil akel in chiah ruah I a lung thlen ter khawh hi a biapi bik ah ka ruah, cu loh cun lam a awl tuk rih lai lo. Credit: Sui Awr Khup Lian\nRelchih Chin Pasalttha Hmurka:Dawtnak Hmual (CDF-Mindat chungtel pakhat nih a tak in a tonmi). A tanglei ca hi rel tikah lungthin a hno, mitthli a hai. Zeitlukindah dawtnak hmual hi a thawn ti zong a langhter. CDF-Mindat chungtel pakhat nih a tak in a tonmi a si. Amah tialning tein ka vun leh. Ralhrang hna sinin an zam tiah ruahmi ralkap cheukhat kan tlaih hna hi thla khat hrawng a si cang.\nKan vua hna lo i hri zongin kan khit fawn hna lo. Zalong tein kan umter hna pinah ti le rawl tha tein kan pek hna. Asinine cawngtu cu kan chiah ve hna. Kuak le khawngzi zong kan si khawh tawk in kan damh piak hna. Cuticun kan sin an phak in zarhnak hrawngah Chi Chawng i CDF pawl cu Kanpetlet lei i raldoh kan kalnak ah ralhmai hmun thum in karceh kan tong i hnu kan tolh.\nCutikah khuami dihlak, tar in ngakchia tiang ralhrang hna tih ruangah an zam dih. Kan sinah a ummi ralhrang in a zammi hna zong cu kenzawi awk an that ti lo caah kan ngeihchun tangka chuah in minung pakhat ah 50000 cio kan pek hna i kan kalter hna. An mithmai cu a nuam lo ngai ti a lang. Cuticun hnu kan tolh i khua pakhat pawng i hmunhma kan lak lioah kan kaltermi hna kha kan hmuh than hna.\nNgakchia a puami an um, thiltom a pumi an um, meithal aa putmi an um, anmah nih cun khuami a zammi hna kha lam an hruai hna. Kan khuaruah a har tuk. Nan tlung rih lo maw tiah ka hal hna i “Ti le rawl an kan petu khua cu mahti men in kan kaltak kho hna lo, a himnak hmun an phak tikah kan tlung te lai” tiah an ka leh. Cu bia ka theih tikah ka ngakchia lio i ka zoh balmi Vietnam ral muicawl (movie) pakhat ka lungah a hung chuak.\nLemcang (Minta) cu Arnold a si rua ka ti. Vietnam lei a doh cuahmahmi US Marine ralkap pakhat nih amah a chanhtu Vietnam khua pakhat a chanh thannak muicawl a si. Dawtnak cu a kir than timi hi ka zumh. A hnu ah anmah theihternak ka rak tuah te lai. An kut chungah an meithal taktak kha tlaihter thannak caan a hla ti lo. TCP\nA MIPI A VENNAK AH A NUNNAK ALIAMMI PASALTTHA HNA UPATNAK AN PEK\nA TLAAMTLING MI PATHIAN CAAN TUAKNAK BY REV. DR. G ZA THIO